1. **VIZUALI KONFERENCIJE**

*Konferencijski program projekta Adri.SmArtFish traje dva dana, u terminu 24. i 25. ožujka 2022. godine. Ponuditelj mora osmisliti cjelokupan vizual konferencije koji će biti tematski povezan s projektom, odnosno s malim priobalnim ribarstvom te predvidjeti sve potrebne aktivnosti koje će omogućiti isporuku cjelokupnog rješenja, uključujući vrijeme, opremu, djelatnike i materijale. Komunikacijski kit projekta Adri.SmArtFish s knjigom grafičkih standarda (projektnim logom te logom Europskog fonda za regionalni razvoj u vektorskom formatu dostupan je na sljedećoj poveznici (*<https://www.italy-croatia.eu/docs-and-tools?p_p_id=com_liferay_portal_search_web_portlet_SearchPortlet&p_p_lifecycle=0&p_p_state=maximized&p_p_mode=view&_com_liferay_portal_search_web_portlet_SearchPortlet_redirect=https%3A%2F%2Fwww.italy-croatia.eu%2Fdocs-and-tools%3Fp_p_id%3Dcom_liferay_portal_search_web_portlet_SearchPortlet%26p_p_lifecycle%3D0%26p_p_state%3Dnormal%26p_p_mode%3Dview&_com_liferay_portal_search_web_portlet_SearchPortlet_mvcPath=%2Fsearch.jsp&_com_liferay_portal_search_web_portlet_SearchPortlet_keywords=Logo&_com_liferay_portal_search_web_portlet_SearchPortlet_formDate=1631444358447&_com_liferay_portal_search_web_portlet_SearchPortlet_scope=this-site&_com_liferay_portal_search_web_portlet_SearchPortlet_delta=20&_com_liferay_portal_search_web_portlet_SearchPortlet_resetCur=false&_com_liferay_portal_search_web_portlet_SearchPortlet_cur=4>). *Vizuali konferencije uključivati će tiskanje programa konferencije (također u digitalnom formatu), nabave stolnih zastavica (zastava Republike Italije, Republike Hrvatske i Europske unije) dimenzija 12x24 cm, dizajn i tisak postera A4 formata, koji će biti postavljeni u predvorju dvorane i u samoj dvorani (naziv konferencije, partneri, projekt, izvor financiranja), titulari (govornika), tisak imena uzvanika (raspored sjedenja) i drugih potrebitosti koje će omogućiti isporuku cjelokupne nabave. Svi navedeni materijali (osim stolnih zastavica) moraju zadovoljavati obvezne elemente vidljivosti projekta, uključujući službeni logo projekta i svih partnera na projektu, upućivanje na Europski fond za regionalni razvoj (ERDF – European Regional Development Fund) i na program prekogranične suradnje (*[*www.italy-croatia.eu*](http://www.italy-croatia.eu)*).*

**Naručitelj će po potrebi osigurati sve potrebne materijale za ispravno obilježavanje i vidljivost.**

**Ponuditelj će Naručitelju dostaviti prijedloge materijala na eventualnu korekciju i odobrenje do 21. ožujka 2022. Rok za isporuku materijala je 22. ožujka 2022. godine. Lokaciju i termin isporuke materijala Naručitelj će obavijestiti Ponuditelja minimalno tri dana prije održavanja konferencije.**

**2. VOĐENJE ZAVRŠNE KONFERENCIJE**

*Konferencijski program projekta Adri.SmArtFish traje dva dana, u terminu 24. i 25. ožujka 2022. godine. Za lokaciju konferencije predviđeno je obalno područje Istarske županije. Procjenjuje se da bi konferenciji prisustvovalo između 70 i 100 sudionika. Vođenje završne konferencije podrazumijeva izradu programa konferencije, provedbu programa konferencije, odnosno njeno moderiranje, što uključuje izradu sinopsisa s točnim redoslijedom, imenima i prezimenima izlagača i detaljnim vremenskim rasporedom kojeg se treba pridržavati, najavljivanje govornika, vođenje uzvanika prema sjedećim mjestima, prikupljanje potpisa prilikom registracije sudionika, potrebne asistencije sudionicima, komunikacija sa sudionicima, osiguravanje dostupnosti mikrofona sudionicima koji se jave za riječ i sve potrebne aktivnosti koje će omogućiti isporuku cjelokupne nabave, uključujući vrijeme i djelatnike te osigurati Naručitelju vrijeme za provedbu minimalno jedne probe.*

**3. NABAVA PROMOTIVNIH MATERIJALA ZA SUDIONIKE**

*Pokloni će se nabaviti za sve sudionike konferencije (100 osoba). S obzirom da je projekt ribarske tematike te da polovica sudionika dolazi iz Republike Italije, pokloni bi trebali biti prigodne tematike, odnosno ribarstva, brodarstva te specifičnosti Republike Hrvatske, odnosno područja na kojem će se konferencija održati (Istarska županija). Navedeno uključuje: a) tematske promotivne materijale (npr. makete tradicionalnih ribarskih brodova RH: leut, gajeta, falkuša, rovinjska batana, i sl.), b) tradicionalne suvenire i c) lokalne promotivne materijale.*

*Ponuditelj treba dostaviti ponudu za Set koji će se sastojati od sljedećih stavki:*

1. *Prigodne vodonepropusne torbe/vreće koje se mogu nositi na ramenu ili kao ruksak (sa svim elementima vidljivosti: logotip projekta, itd.) u koje će se spremiti gore navedeni promotivni materijali*
2. *Tematskih poklona (npr. makete ribarskih brodica ili manjih tradicionalnih plovila),*
3. *Tradicionalna rukotvorina/suvenira (npr. magneti s temom tradicionalnog ribarstva RH ili Istarske županije, gradova u IŽ i sl.), i*
4. *Lokalnih proizvoda (boca maslinovog ulja i neki drugi poljoprivredni proizvod istarske županije). Maslinovo ulje mora biti ekstra djevičansko u ambalaži od 0,3 litre, poljoprivredni tradicionalni proizvod džemove ili pekmez ili slično 0,3 kg.*

**Uz ponudu, odnosno ispunjeni troškovnik, potrebno je dostaviti fotografije i opis svakog ponuđenog promotivnog materijala.**

**Ponuditelj će Naručitelju dostaviti prijedloge materijala na eventualnu korekciju i odobrenje do 21. ožujka 2022. Lokacija, odnosno mjesto isporuke promotivnih materijala Naručitelj će javiti Ponuditelju minimalno tri dana prije održavanja konferencije.**

**Rok za isporuku promotivnog materijala je 23. ožujka 2022. godine.**

**4. ORGANIZACIJA JEDNODNEVNOG IZLETA ZA SUDIONIKE**

*Program konferencije trajati će dva dana. Drugi dan konferencije u jutarnjim satima organizirati će se izlet na prigodne lokacije u Istarskoj županiji (do 100 osoba). Predviđa se posjeta dvjema lokacijama: a) muzeju povezanim sa ribarstvom i/ili maritimnom baštinom te b) akvariju. Organizacija uključuje najam prijevoza kapaciteta (do 100 osoba) od hotela, odnosno mjesta održavanja konferencije, do lokacija izleta/muzeja i povrat na mjesto održavanja konferencije.*

*Također u ponudi treba navesti jediničnu cijenu pića (sokovi: jabuka, naranča; gazirana i negazirana voda) te finder food (baguette-i, bruschette-i, pršut, sir i sl.) na lokaciji muzeja ili lokaciji gdje je ponuđen izlet.*

*Uz navedeno biti će potrebna dva vodiča na navedenim lokacijama izleta, a s obzirom da dio sudionika dolazi iz Republike Italije biti će potrebno organizirati vodiča sa znanjem talijanskog. Ponuđač nudi jediničnu cijena ulaznica i turističkih vodiča koja se plaća i definira prema konačnom broju posjetitelja, tj. sudionika izleta.*

**Ponuditelj mora Naručitelju dostaviti prijedlog plana i lokacije jednodnevnog izleta do 21. ožujka 2022. godine.**

**Napominjemo kako će se plaćanje usluge organizacije jednodnevnog izleta izvršiti prema broju osoba koje se odluče sudjelovati u izletu.**